11. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 287 της 23/31 Μαΐου 1985 (ΦΕΚ Α΄ 107) Υπαγωγή στην ασφάλιση του Ειδικού Τομέα Επικουρικής Ασφάλισης Μισθωτών που λειτουργεί στο ΙΚΑ (ΙΚΑ-ΕΤΕΑΜ) του Τακτικού προσωπικού: α)Του Μετοχικού Ταμείου Στρατού (Μ.Τ.Σ.) και β)Του Ειδικού Ταμείου Μονίμων Οδοστρωμάτων Αθηνών (Ε.Τ.Μ.Ο.Α.). Άρθρο μόνο.-1.Το τακτικό προσωπικό του Μετοχικού Ταμείου Στρατού και του Ειδικού Ταμείου Μονίμων Οδοστρωμάτων Αθηνών υπάγεται υποχρεωτικά από 1.2.83 στην ασφάλιση του Ειδικού Τομέα Επικουρικής Ασφάλισης Μισθωτών (ΙΚΑΕΤΕΑΜ). 2.Οι οφειλόμενες εισφορές για το χρονικό διάστημα από της υπαγωγής στην ασφάλιση του Ειδικού Τομέα μέχρι της ισχύος του παρόντος βαρύνουν το Μ.Τ.Σ. και το Ε.Τ.Μ.Ο.Α. και τους τακτικούς υπαλλήλους αυτών κατά τα οριζόμενα από την παρ. 5 του άρθρ. 55 του Νόμ. 1140/81 ποσοστά αντίστοιχα. 3.Ο υπολογισμός των εισφορών αυτών γίνεται επί των εκάστοτε αποδοχών που κατεβλήθησαν στους ασφαλισμένους από της υπαγωγής τους στην ασφάλιση. 4.Το προκύπτον ποσόν εισφορών για το παραπάνω χρονικό διάστημα καταβάλλεται από μεν τον εργοδότη εφάπαξ εντός μηνός από την δημοσίευση του παρόντος, από δε τους υπαλλήλους σε 6 ισόποσες μηνιαίες δόσεις παρακρατούμενες από τον εργοδότη από τις αποδοχές αυτών και αποδιδόμενες στον Τομέα μαζί με τις τακτικές εισφορές. 